IP วางกลยุทธ์ตีตลาดตปท. ตั้งเป้า 5 ปีรายได้แตะพันลบ. เล็งย้ายเทรด SET
IP คาดรายได้ปี 62 โตทะลุ 20% พร้อมวางกลยุทธ์ตีตลาดตปท. ตั้งเป้า 5 ปีรายได้แตะพันลบ. เล็งย้ายเทรด SET
IP คาดรายได้ปี 62 โตทะลุ 20% พร้อมวางกลยุทธ์ตีตลาดตปท. ตั้งเป้า 5 ปีรายได้แตะพันลบ. เล็งย้ายเทรด SET
5 พ.ย. 2562

นายทรงวุฒิ ศักดิ์ชลาธร ประธานเจ้าหน้าที่บริหาร บริษัท อินเตอร์ ฟาร์มา จำกัด (มหาชน) หรือ IP เปิดเผยว่า บริษัทตั้งเป้าภายในระยะเวลา 5 ปีจากนี้ (62-66) จะมีรายได้ขึ้นแตะระดับ 1,000 ล้านบาท และย้ายเข้าไปซื้อขายในตลาดหลักทรัพย์แห่งประเทศไทย (SET) โดยจะเน้นการขยายตลาดไปยังต่างประเทศมากขึ้น ซึ่งมีประเทศจีน ประเทศญี่ปุ่น และประเทศเกาหลีใต้ เป็นประเทศหลักในการขยายตลาด จากปัจจุบันมีสัดส่วนรายได้หลักจากในประเทศกว่า 90% ของรายได้ทั้งหมด
ขณะที่ในปี 62 คาดว่ารายได้จะเติบโตไม่ต่ำกว่า 20% หลังจากช่วงครึ่งปีแรกรายได้เติบโตแล้ว 32% จากปีก่อนที่มีรายได้ 316.83 ล้านบาท โดยเป็นผลมาจากการที่บริษัทมีการขยายตลาดใหม่ ๆ อย่างต่อเนื่อง และการขยายตลาดไปยังผู้บริโภคโดยตรงมากขึ้น จากเดิมที่มีการขยายให้กับโรงพยาบาล คลีนิคเป็นหลัก รวมไปถึงผลิตภัณฑ์ที่มีคู่แข่งน้อยมาก
ด้านนางนิสาภรณ์ ฤกษ์อร่าม กรรมการผู้จัดการ บริษัท แอดไวเซอรี่ พลัส จำกัด ที่ปรึกษาทางการเงิน กล่าวว่า IP เป็นบริษัทที่ดำเนินธุรกิจด้านการพัฒนา คิดค้น และจำหน่ายผลิตภัณฑ์เพื่อสุขภาพ ซึ่งสอดคล้องกับเทรนด์ของผู้บริโภคในปัจจุบันที่หันมาใส่ใจดูแลสุขภาพทั้งของตนเองและสัตว์เลี้ยงมากขึ้น จึงเป็นโอกาสที่ดีในการสร้างการเติบโตทางธุรกิจให้เพิ่มขึ้นได้
“ที่ผ่านมาบริษัท มีผลการดำเนินงานที่ดี และมีการเติบโตของรายได้สูงต่อเนื่องมาโดยตลอด เงินที่ได้จากการเสนอขายหุ้น IPO ในครั้งนี้ จะเพิ่มเงินทุนหมุนเวียนจำนวนมากให้แก่บริษัทฯ ในการต่อยอดขยายธุรกิจ พัฒนาผลิตภัณฑ์ใหม่ๆ เพิ่มช่องทางการจัดจำหน่ายทั้งในและต่างประเทศให้เพิ่มขึ้น จึงเชื่อว่า IP จะเป็นหุ้นที่มีปัจจัยพื้นฐานดี และเป็นหนึ่งในหุ้นที่น่าจะได้รับความสนใจมากจากนักลงทุน”นางนิสาภรณ์ กล่าว
โดยปัจจุบัน บริษัทและบริษัทย่อย มีผลิตภัณฑ์ที่จำหน่าย 4 กลุ่มผลิตภัณฑ์ ได้แก่ กลุ่มผลิตภัณฑ์สุขภาพและความงามสำหรับคน ประกอบด้วย 1. ผลิตภัณฑ์รักษาสุขภาพและชะลอวัย (Wellness and Anti-Aging Products) ช่วยดูแลสุขภาพให้แข็งแรงและชะลอวัย ที่ไม่ใช่ยา เน้นสร้างสมดุลให้แก่อวัยวะภายในร่างกาย โดยพัฒนาจากสารอาหารที่มีหลักฐานการวิจัยว่ามีประสิทธิภาพในการรักษา ป้องกันโรคและส่งเสริมสุขภาพโดยปราศจากผลข้างเคียง ได้แก่ ผลิตภัณฑ์ Probac7, Probac10 Plus, TS6, Beta Glucan Plus, Pure Krill Oil, PreMI, PreCOG, PreBS, PreBO, Astacumin, และ Multivitamin เป็นต้น
กลุ่มผลิตภัณฑ์สุขภาพสำหรับสัตว์ 3. ผลิตภัณฑ์ดูแลสุขภาพและส่งเสริมสุขภาพของสัตว์เลี้ยง ประกอบด้วย ผลิตภัณฑ์อาหารสัตว์เลี้ยง ซึ่งเป็นอาหารสุนัขและแมวระดับพรีเมียมที่คัดสรรวัตถุดิบเกรดเดียวกับอาหารคน ภายใต้แบรนด์ MARIA ผลิตภัณฑ์แผ่นรองซับสำหรับสัตว์เลี้ยง ภายใต้แบรนด์ Raku Pad นอกจากนี้ ยังมีผลิตภัณฑ์สุขภาพสำหรับสุนัขและแมวอื่นๆ ที่บริษัทย่อยเป็นตัวแทนจำหน่าย ได้แก่ ผลิตภัณฑ์อาหารสุนัขและแมว Monchou (มองชู) ผลิตภัณฑ์เสริมอาหาร แชมพูรักษาโรคผิวหนัง เวชสำอาง และยารักษาโรคต่างๆ สำหรับสัตว์เลี้ยง ภายใต้แบรนด์ชั้นนำ เช่น Dermcare MALASEB /PYOHEX/Aloveen/Natural, Dr. Choice, Pet Select และ Petinol เป็นต้น